rejauldu/bengali-wikipedia huggingface dataset:
বিচারপতি মোহাম্মদ আবদুর রউফ (১ ফেব্রুয়ারি ১৯৩৪ – ৯ ফেব্রুয়ারি ২০২৫) ছিলেন একজন বাংলাদেশী আইনজীবী ও বিচারপতি। তিনি অ্যাডভোকেট হিসাবে কর্মজীবন শুরু করেন এবং তারপরে হাইকোর্ট বিভাগের অতিরিক্ত বিচারপতি হন। তারপরে তিনি আদালতের আপিল বিভাগের বিচারপতি হন। পরবর্তীকালে বাংলাদেশের তৎকালীন রাষ্ট্রপতি তাকে প্রধান নির্বাচন কমিশনার হিসাবে নিযুক্ত করেছিলেন। তিনি ফারইষ্ট ইসলামী লাইফ ইন্স্যুরেন্স কোম্পানী লিমিটেড এবং প্রাইম ইসলামী লাইফ ইন্স্যুরেন্সের শরিয়াহ উপদেষ্টা হিসেবে কাজ করেছেন। তিনি জাতীয় শিশু সংগঠন ফুলকুঁড়ি আসরের  সভাপতির দায়িত্বও পালন করেছেন।   জন্ম ও প্রাথমিক জীবন  বিচারপতি মোহাম্মদ আবদুর রউফ ১ ফেব্রুয়ারি ১৯৩৪ সালে ময়মনসিংহে জন্মগ্রহণ করেন। পৈত্রিক নিবাস একই সদর উপজেলার দাপুনিয়া গ্রামে। প্রাইমারী ও মাধ্যমিক পর্যায়ে বৃত্তি পেয়ে ময়মনসিংহ জিলা স্কুল থেকে ১৯৫১ সালে কৃতিত্বের সাথে ম্যাট্রিকুলেশন, আনন্দ মোহন কলেজ থেকে আই, এস, সি ও বি, এস, সি ডিগ্রী; সরকারি বৃত্তি নিয়ে ময়মনসিংহ টিচার্স ট্রেনিং কলেজ থেকে বি,এড ও এম এ, ইন এডুকেশন ডিগ্রী, ঢাকা বিশ্ববিদ্যালয় থেকে আন্তর্জাতিক সম্পর্ক বিষয়ে এম,এ ও এল,এল,বি ডিগ্রী লাভ করেন।   কর্মজীবন  আবদুর রউফ জানুয়ারি ১৯৬২ সালে তদানীন্তন ঢাকা হাইকোর্টে আইন-ব্যবসায় নিয়োজিত হন। ১৯৭০ সালে তৎকালীন পাকিস্তান সুপ্রীম কোর্টের আইনজীবী হিসেবে তালিকাভুক্ত হন। ২৯ জানুয়ারি ১৯৮২ সালে তিনি হাইকোর্ট বিভাগের অতিরিক্ত বিচারক নিযুক্ত হন। হাইকোর্ট বিভাগে বিচারপতি পদে থাকাকালে বাংলাদেশের রাষ্ট্রপতি বিচারপতি শাহাবুদ্দিন আহমেদ তাকে ১৯৯০ সালের ২৫ ডিসেম্বর প্রধান নির্বাচন কমিশনার হিসেবে নিযুক্ত করেন, তিনি বিচারপতি সুলতান হোসেন খানের স্থলে স্থলাভিষিক্ত হন। ১৯৯৫ সালের ১৮ এপ্রিল তিনি প্রধান নির্বাচন কমিশনের পদ ত্যাগ করেন ও বিচারপতি এ কে এম সাদেক তার স্থলে স্থলাভিষিক্ত হন।  পরে তিনি হাইকোর্ট বিভাগে বিচারক হিসেবে কাজ শুরু করেন ও জুন ১৯৯৫ সালে আপীল বিভাগের বিচারক হিসেবে নিযুক্ত হন। ১ ফেব্রুয়ারি ১৯৯৯ সালে তিনি অবসর গ্রহণ করেন।  তিনি জাতীয় শিশু-কিশোর সংগঠন ‘ফুলকুঁড়ি আসর’-এর কেন্দ্রীয় সভাপতি হিসেবে আমৃত্যু দায়িত্ব পালন করেন।  এছাড়াও তিনি হামদর্দ (ওয়াক্ফ) ল্যাবরেটরীজের বোর্ড অব ট্রাস্টিজের চেয়ারম্যান হিসেবে দায়িত্ব পালন করেছেন। তিনি ইনসাফ বারাকাহ হাসপাতাল প্রতিষ্ঠা করেন এবং বারাকাহ ফাউন্ডেশনের প্রতিষ্ঠাতা চেয়ারম্যান ছিলেন।   মৃত্যু  তিনি ২০২৫ সালের ৯ ফেব্রুয়ারি ঢাকার ইনসাফ বারাকাহ হাসপাতালে মৃত্যুবরণ করেন। তার মৃত্যুতে তাকে সম্মান জানিয়ে বাংলাদেশের সুপ্রিম কোর্টের কার্যক্রম আধা বেলা বন্ধ ছিল। তার প্রথম জানাজা গুলশান গাউসুল আজম মসজিদে অনুষ্ঠিত হয়। ১০ ফেব্রয়ারি বাদ জোহর জাতীয় ঈদগাহ মাঠে দ্বিতীয় জানাজা অনুষ্ঠিত হয়। এরপর বাদ মাগরিব ময়মনসিংহের গ্রামের বাড়িতে সর্বশেষ জানাজা শেষে তাকে পারিবারিক কবরস্থানে সমাহিত করা হয়।   তথ্যসূত্র   বিষয়শ্রেণী:বাংলাদেশের প্রধান নির্বাচন কমিশনার বিষয়শ্রেণী:ময়মনসিংহ জেলার ব্যক্তি বিষয়শ্রেণী:বাংলাদেশী বিচারক বিষয়শ্রেণী:২০২৫-এ মৃত্যু বিষয়শ্রেণী:১৯৩৪-এ জন্ম বিষয়শ্রেণী:ময়মনসিংহ জিলা স্কুলের প্রাক্তন শিক্ষার্থী বিষয়শ্রেণী:আনন্দ মোহন কলেজ, ময়মনসিংহের প্রাক্তন শিক্ষার্থী বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
থাম্ব|250px|মানুষের ব্যবহারের জন্য বিভিন্ন রঙ এবং আকারের ডিজাইন করা অনুনাসিক স্ট্রিপ অনুনাসিক ফালা, যা বাহ্যিক অনুনাসিক প্রসারণকারী স্ট্রিপ নামেও পরিচিত, এক ধরনের আঠালো ব্যান্ডেজ। এতে এমবেডেড প্লাস্টিকের পাঁজর বা স্প্লিন্ট থাকে, যা নাকের ব্রিজ ও নাসার ছিদ্রের পাশে লাগানো হয়। এটি শ্বাসনালী খোলা রাখতে সাহায্য করে এবং শ্বাস-প্রশ্বাস সহজতর করতে ব্যবহৃত হয়। বিভিন্ন গবেষণায় ইঙ্গিত দেওয়া হয়েছে যে তাদের কার্যক্ষমতা-বর্ধক প্রভাব নেই।  এগুলি একই কারণে ঘোড়ার উপর রেসের ঘোড়া প্রশিক্ষকদের দ্বারা ব্যবহার করা হয়; তারা শ্বাসনালী প্রতিরোধ ক্ষমতা কমাতে এবং ব্যায়াম-প্ররোচিত পালমোনারি হেমোরেজ (EIPH) এর ঝুঁকি কমায় বলে মনে করা হয়, পাশাপাশি ক্লান্তি কমায় এবং রেস-পরবর্তী পুনরুদ্ধারে সহায়তা করে।    তথ্যসূত্র   বিষয়শ্রেণী:ক্রীড়া সরঞ্জাম বিষয়শ্রেণী:শ্বসন
জোনাস কাম্প্রাদ (জন্ম মার্চ ১৯৬৬) একজন লন্ডন-ভিত্তিক সুয়েডীয় ধনকুবের, আইকিয়া এর প্রতিষ্ঠাতা ইঙ্গভার কাম্প্রাদের ছেলে।   জীবনের প্রথমার্ধ  জোনাস কাম্প্রাদ ১৯৬৬ সালের মার্চ মাসে জন্মগ্রহণ করেন। তিনি আইকিয়া এর প্রতিষ্ঠাতা ইঙ্গভার কামপ্রদের ২য় পুত্র।  কাম্প্রাদ সুইজারল্যান্ডের লাউসেনে ইকোলে ক্যান্টোনালে ডি'আর্ট ডি লাউসেনে (ইসিএএল) শিল্প ও আসবাবপত্র নকশা অধ্যয়ন করেছে।     কর্মজীবন  তার দুই ভাইয়ের সাথে, তিনি ইকানো গ্রুপের মালিক, যেটি আইকিয়া এর রিয়েল এস্টেট, বীমা এবং আর্থিক পরিষেবা ব্যবসা পরিচালনা করে।    ব্যক্তিগত জীবন  কাম্প্রাদ বিবাহিত, দুই সন্তানের জনক এবং লন্ডনে থাকেন।     তথ্যসূত্র   বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:সুইডীয় শতকোটিপতি বিষয়শ্রেণী:যুক্তরাজ্যে সুয়েডীয় প্রবাসী বিষয়শ্রেণী:সুইজারল্যান্ডে সুয়েডীয় প্রবাসী বিষয়শ্রেণী:চেক বংশোদ্ভূত সুয়েডীয় ব্যক্তি বিষয়শ্রেণী:জার্মান বংশোদ্ভূত সুয়েডীয় ব্যক্তি বিষয়শ্রেণী:২১শ শতাব্দীর সুয়েডীয় ব্যবসায়ী
{|align="right" | হ্যানা মার্শম্যান ছিলেন ভারতে আগত একজন খ্রিষ্টান মিশনারি। জন শেফার্ড নামক একজন কৃষক ও তার স্ত্রী র‍্যাফেল ছিলেন হ্যানার পিতামাতা। ঠাকুরদা জন ক্লার্ক উইল্টশায়ারের ক্রোকারটন গির্জার ধর্মযাজক ছিলেনThomas Hamilton, "Marshman, Joshua (1768–1837)", rev. Michael Laird, Oxford Dictionary of National Biography, Oxford University Press, 2004 accessed 16 August 2007।  আট বছর বয়সে তার মাতৃবিয়োগ হয়। ১৭৯১ খ্রিঃ জোশুয়া মার্শম্যানের সঙ্গে হ্যানা শেফার্ডের বিয়ে হয়। ১৭৯৪ খ্রিঃ মার্শম্যান দম্পতি উইল্টশায়ার ছেড়ে ব্রিস্টল শহরে এসে ব্রোডমীড ব্যাপ্টিস্ট চার্চে যোগ দেন। তাদের ১২ টি সন্তান হয়েছিল, যাদের মধ্যে কেবল পাঁচজনকে হ্যানা মৃত্যুকালে জীবিত দেখে যেতে পেরেছিলেন।  হ্যানা মার্শম্যান ছিলেন ভারতে আগত প্রথম মহিলা খ্রিষ্টান মিশনারি'হ্যানা মার্শম্যান', http://www.missionariesoftheworld.org/2011_07_01_archive.html।  ভারতে আগমন ১৭৯৯ খ্রিঃ ২৯শে মে মার্শম্যান দম্পতি তাদের দুই সন্তানকে নিয়ে পোর্টসমাউথ বন্দর থেকে ক্রাইটেরিয়ন জাহাজে চড়ে ভারতের উদ্দেশ্যে রওনা হন। যাত্রাপথে ফরাসি নৌসেনার তরফ থেকে আক্রমণের আশঙ্কা থাকলেও তা বাস্তবায়িত হয়নি এবং ১৩ই অক্টোবর ১৭৯৯ খ্রিঃ নিরাপদে তারা শ্রীরামপুরে অবতরণ করেন। ব্রিটিশ ইস্ট ইন্ডিয়া কোম্পানি তখনও পর্যন্ত মিশনারি কাজকর্মের বিরোধিতা করত বলে তারা শ্রীরামপুরের দিনেমার উপনিবেশে আসেন। এখানেই ১৮০০ খ্রিঃ ১০ই জানুয়ারি উইলিয়াম কেরি তাদের সাথে দেখা করেন।  মিশনারি জীবন thumb|150px|হ্যানা ব্যবহৃত চেয়ার, শ্রীরামপুর কলেজ। ১৮০০ খ্রিঃ ১লা মে মার্শম্যান দম্পতি শ্রীরামপুরে দু'টো আবাসিক বিদ্যালয় খোলেন। বিদ্যালয় দু'টি দ্রুত খ্যাতিমান হয়ে ওঠে এবং হ্যানা ও জোশুয়ার ছেলে জন ক্লার্ক মার্শম্যান এই স্কুলেই শিক্ষালাভ করেন এবং ক্রমশ খুব ভালো বাংলা বলতে শিখে যান।  উইলিয়াম কেরি তার চার ছেলের প্রতি অত্যন্ত অমনোযোগী ছিলেন। হ্যানা, জোশুয়া এবং তাদের বন্ধু উইলিয়াম ওয়ার্ড তাদের প্রতিপালনের দায়িত্ব নেন। তাদের দৃঢ় অধ্যবসায়ের ফলে চারজনেই পরবর্তী জীবনে প্রতিষ্ঠিত হতে পেরেছিল। এই সময়ে কেরি সম্বন্ধে হ্যানা মার্শম্যান লেখেন, "ভদ্রলোক ভালোমানুষ, উনি অশুভের প্রাবল্য দেখে হা-হুতাশ করেন কিন্তু তার প্রতিকারের চেষ্টা করার পক্ষে উনি বড্ড নরম প্রকৃতির।"  শ্রীরামপুর কলেজ এবং শ্রীরামপুর বালিকা বিদ্যালয় ১৮১৮ খ্রিঃ ৫ই জুলাই উইলিয়াম কেরি, জোশুয়া মার্শম্যান এবং উইলিয়াম ওয়ার্ড একটি বিবৃতি প্রকাশ করেন। এই বিবৃতিতে "প্রাচ্য সাহিত্য ও পাশ্চাত্য বিজ্ঞান বিষয়ে এশীয়, খ্রিষ্টান এবং অন্যান্য যুবকদের শিক্ষাদানের জন্য একটি নতুন কলেজ" প্রতিষ্ঠার কথা বলা হয়েছিল। বিবৃতিটির লেখক ছিলেন জোশুয়া মার্শম্যান। এই বিবৃতির উপর ভিত্তি করেই শ্রীরামপুর কলেজ প্রতিষ্ঠিত হয়, যা আজও সক্রিয় আছে।  হ্যানা নিজের উদ্যোগে শ্রীরামপুর বালিকা বিদ্যালয় প্রতিষ্ঠা করেন। বর্তমানে এটিই শ্রীরামপুর উচ্চ বালিকা বিদ্যালয় বা চলতি কথায় আক্‌না স্কুল নামে পরিচিত। Thumb|200px|right|জোশুয়া ও হ্যানা মার্শম্যানের সমাধিফলক  মৃত্যু এবং স্মৃতিরক্ষা হ্যানা মার্শম্যান ১৮৪৭ খ্রিঃ ৫ই মার্চ মারা যানবেঙ্গল অবিচুয়ারি  (১৮৪৮)।  ছবিতে প্রদর্শিত মার্শম্যান দম্পতির সমাধিফলকটি শ্রীরামপুরের মিশন গির্জা চত্বরে রক্ষিত আছে। হ্যানা মার্শম্যানের প্রতি মরণোত্তর শ্রদ্ধাজ্ঞাপনের আনুষ্ঠানিক লিপিটি এখানে পাওয়া যাবে।  তথ্যসূত্র  বিষয়শ্রেণী:বাংলার ইতিহাস বিষয়শ্রেণী:পশ্চিমবঙ্গের ইতিহাস বিষয়শ্রেণী:১৭৬৭-এ জন্ম বিষয়শ্রেণী:১৮৪৭-এ মৃত্যু বিষয়শ্রেণী:পশ্চিমবঙ্গের পণ্ডিত বিষয়শ্রেণী:ঔপনিবেশিক ভারতে ব্রিটিশ ব্যক্তি বিষয়শ্রেণী:বেঙ্গল প্রেসিডেন্সি বিষয়শ্রেণী:ব্রিটিশ ভারততত্ত্ববিদ
তারা থেকে এলে তুমি (ইংরেজি শিরোনাম- "My Love From The Star", কোরিয়ান শিরোনাম- ; আক্ষরিক অনুবাদ- তারা থেকে এলে তুমি) জুন জি হিয়ন, কিম সু হিয়ন, পার্ক হ্যা জিন, ইয়ু ইন-না অভিনীত ২০১৩-১৪ সালের দক্ষিণ কোরিয়ান টিভি ড্রামা সিরিজ। পার্ক জি ঊন রচিত এই রোম্যান্টিক-ফ্যান্টাসি-থ্রিলার ড্রামাটি এক এলিয়েনকে কেন্দ্র করে গড়ে উঠেছে যে প্রাচীন চোসন যুগে পৃথিবীতে আসে আর ৪০০ বছর পর আধুনিক যুগে এসে এক তারকা অভিনেত্রীর প্রেমে পড়ে যায়। ১৮ ডিসেম্বর, ২০১৩ থেকে ২৭ ফেব্রুয়ারি, ২০১৪ পর্যন্ত প্রতি বুধ ও বৃহস্পতিবার কোরিয়ার সময় রাত দশটায় SBS টিভি চ্যানেলে ২১ পর্ব দৈর্ঘ্যের এই ড্রামা সিরিজটি সম্প্রচারিত হয়।; ড্রামা সিরিজটি এমনিতে ২০ পর্ব পর্যন্ত প্রচারিত হওয়ার কথা ছিল, কিন্তু চীনসহ পূর্ব এশিয়ায় তুমুল জনপ্রিয়তা ও দর্শকদের চাহিদার প্রেক্ষিতে ১টি পর্ব বাড়ানো হয়।   তথ্যসূত্র   বিষয়শ্রেণী:দক্ষিণ কোরিয়ার টেলিভিশন ধারাবাহিক বিষয়শ্রেণী:কোরীয় ভাষার টেলিভিশন অনুষ্ঠান বিষয়শ্রেণী:দক্ষিণ কোরীয় প্রণয়ধর্মী হাস্যরসাত্মক টেলিভিশন ধারাবাহিক বিষয়শ্রেণী:২০১৩-এ অভিষিক্ত দক্ষিণ কোরীয় টেলিভিশন ধারাবাহিক বিষয়শ্রেণী:২০১৪-এ সমাপ্ত দক্ষিণ কোরীয় টেলিভিশন ধারাবাহিক
গুপ্তবৃন্দাবন টাঙ্গাইল জেলার ঘাটাইল উপজেলায় অবস্থিত একটি ঐতিহাসিক ও দর্শনীয় স্থান। এটি ঘাটাইল উপজেলা সদর থেকে ২৬ কিলোমিটার পূর্বে ধলাপাড়া ইউনিয়নে অবস্থিত।  ইতিহাস গুপ্ত বৃন্দাবন নামক গ্রামে প্রাচীন একটি তমাল গাছ রয়েছে যাকে কেন্দ্র করে প্রতি বছর এখানে চৈত্র মাসের ১২ তারিখ বা ফেব্রুয়ারিতে ‘বারুনি মেলা’ নামে একটি মেলা বসে। ভৌগলিকগতভাবেই ঘাটাইল অঞ্চলে বনভূমি বেশি দেখা যায়। সনাতন ধর্মাবলম্বীদের বিশ্বাস অনুসারে, এক সময় ঘন জঙ্গলে ঘেরা এ স্থানে শ্রীকৃষ্ণ ও রাধা একটি তমাল গাছের নিচে এখানে সময় কাটাতেন। সেখান থেকে এ এলাকার নামকরণ করা হয় গুপ্ত বৃন্দাবন।  সংলগ্ন এলাকায় একটি মন্দির রয়েছে যেখানে বেশ কিছু প্রাচীন মূর্তিও উদ্ধার করা হয়েছে। এ এলাকা থেকে গুপ্ত বংশীয় বেশ কিছু নিদর্শন উদ্ধার করা হয়েছে। স্থানীয়রা অনেকে মনে করেন, এ অঞ্চলের পূর্ব নাম বৃন্দাবন। গুপ্ত বংশীয় নিদর্শন উদ্ধারের ফলে ১৫৭৭ সালে এর নামকরণ করা হয় গুপ্ত বৃন্দাবন।  তথ্যসূত্র  বিষয়শ্রেণী:টাঙ্গাইল জেলার দর্শনীয় স্থান বিষয়শ্রেণী:ঘাটাইল উপজেলা
নুরুল ইমান মসজিদ(আরবী:مسجد نور الايمان) একটি মসজিদ। যা ইমাম বুনজল এবং মুহাম্মদ থামরিন রোডের কোণায়, পাদাং, ইন্দোনেশিয়ায় অবস্থিত। ১৯৬০ সালে পশ্চিম সুমাত্রার বিদ্রোহের পরে ক্ষমা চাওয়ার ইঙ্গিত হিসাবে ইন্দোনেশিয়ান জাতীয় সশস্ত্র বাহিনী এবং জাতীয় সরকার এই মসজিদটি তৈরি করেছিল।    ইতিহাস  ১৯৬১ সালে কাহারুদিন দাতুক রাঙকায়ো বাসার আমলে পশ্চিম সুমাত্রার গভর্নর, ইন্দোনেশিয়ান ন্যাশনাল আর্মি এবং সরকার একটি আঞ্চলিক বিদ্রোহ দমনের ধারাবাহিকতায় মসজিদটিকে পুনর্মিলনের ইঙ্গিত হিসাবে পুনর্গঠনের পরিকল্পনা করেছিল। নির্মাণ কাজটি   জায়গার উপর ২৬ সেপ্টেম্বর ১৯৬৫ সালে শুরু হয় এবং ভবনটিকে দ্বিতল করা জন্য পরিকল্পনা করা হয়। http://www.antaratv.com  Wapres Tersinggung Fotonya Untuk Tutup Menara (yang) Terbengkalai . Accessed on March 18, 2012 পশ্চিম সুমাত্রা সরকার ১৯৬৬ সালে নুরুল ইমান মসজিদ নির্মাণের জন্য অতিরিক্ত তহবিল সরবরাহ করেছিল। http://www.harianhaluan.com Masjid Nurul Iman Segera Diperbaiki . Accessed on March 18, 2012  ১৯৭২ সালের ১১ নভেম্বর মসজিদের ভিতরে বোমা বিস্ফোরণ ঘটে।  যদিও কোনও হতাহতের খবর পাওয়া যায়নি, বিস্ফোরণের ফলে প্রথম তলার চিলেকোঠার অনেক ক্ষতি হয় এবং কাচের জানালা ভেঙে যায়। তবে তদন্তের জন্য মসজিদ বন্ধ থাকা সত্ত্বেও রুটিন মাফিক জুমার নামাজ পরের দিন অনুষ্ঠিত হয়েছিল। অপরাধী টিমজার জুবিল, যিনি ইন্দোনেশিয়ান ইসলামিক চরমপন্থী গোষ্ঠী কোমন্ডো জিহাদের সদস্য বলে জানা যায়। ১৯৭৯ সালে তাকে গ্রেফতার করে  মৃত্যুদণ্ডে দণ্ডিত করা হয়েছিল। পরে রায়টি যাবজ্জীবন কারাদণ্ডে পরিবর্তন করা হয় । ১৯৮২ সালে (আনুষ্ঠানিকভাবে হেফাজতে থাকাকালীন) সে নুরুল ইমান মসজিদে গিয়ে তার কাজের জন্য ক্ষমা প্রার্থনা করেছিলেন। তবে ১৯৯৯ সালে তাকে মুক্তি দেওয়া হয়। Serangkaian Terror Bom Dulu dan Sekarang di Tanah Air . The Global Review, 18 September 2009  ২০০৪ সালে জয়নাল বকরের(পশ্চিম সুমাত্রার রাজ্যপাল) আমলে মসজিদটি সংস্কার করার পরিকল্পনা ছিল। ২০০৫ সালে জয়নাল বকর এর সময়কাল শেষ না হওয়া অবধি মসজিদটি অবহেলিত থাকে। নতুন মসজিদটির কাজ ২০০৭ সালে গামাওয়ান ফৌজীর আমলে সমাপ্ত হয়; এবং ৭ জুলাই, ২০০৭-এ সহ-রাষ্ট্রপতি জসুফ কল্লার এই মসজিদটি উদ্বোধন করেন।   থাম্ব|নুরুল ইমান মসজিদের দেয়াল এর দু'বছর পরে, ২০০৯ সালের ৩০ সেপ্টেম্বর পশ্চিম সুমাত্রার ভূমিকম্পের কারণে মসজিদটি আবার ক্ষতিগ্রস্ত হয়।  দেয়াল এবং মেঝেতে ক্ষতির চিহ্ন ছিল।    স্থাপত্য  বাম|থাম্ব| নুরুল ইমান মসজিদ। মসজিদটি মধ্য প্রাচ্যের স্টাইলে ডিজাইন করা হয়েছে, যা ইন্দোনেশিয়ার বেশিরভাগ আধুনিক মসজিদের জন্য একটি সাধারণ স্টাইল। মসজিদটির একটি গম্বুজ এবং একটি মিনার রয়েছে যা মূল ভবন থেকে পৃথকভাবে নির্মিত। সম্মুখভাগটি বেশিরভাগ সবুজ এবং জ্যামিতিক মোটিফগুলি দিয়ে সজ্জিত।   আরো দেখুন    ইন্দোনেশিয়ার মসজিদগুলির তালিকা   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ইসলামি স্থাপত্য বিষয়শ্রেণী:মসজিদ স্থাপত্য বিষয়শ্রেণী:মসাজিদের তালিকা বিষয়শ্রেণী:ইন্দোনেশিয়ার মসজিদ বিষয়শ্রেণী:পাডাংয়ের মসজিদ
রাধা মিচেল, সম্পূর্ণ নাম: রাধা রানী আম্বার ইন্ডিগো আনন্দ মিচেল (জন্ম: ১২ নভেম্বর ১৯৭৩) একজন অস্ট্রেলিয়ার অভিনেত্রী। তিনি টেলিভিশনে তার ক্যারিয়ার শুরু করেন অস্ট্রেলিয়ান সোপ অপেরা নেবারস (১৯৯৬-১৯৯৭) তে ক্যাথরিন ও'ব্রায়েন চরিত্রে অভিনয় করে।  তারপর তিনি হলিউডে কাজ শুরু করেন। অ্যাকশন এবং থ্রিলার ধারার জন্য তিনি সুপরিচিত।  রাধা FCCA পুরস্কারের পাশাপাশি ফ্যাঙ্গোরিয়া চেইনসো , AFI এবং স্ক্রিন অ্যাক্টরস গিল্ড পুরস্কারের জন্য মনোনয়ন পেয়েছেন।  জীবনী রাধা মিচেল (জন্ম: ১২ নভেম্বর ১৯৭৩) একজন অস্ট্রেলিয়ার অভিনেত্রী। পিতামাতার নাম আদ্রিয়ানা মিচেল ও নরম্যান মিচেল।  তিনি বিভিন্ন অস্ট্রেলিয়ান টিভি সিরিজ এবং চলচ্চিত্রে অভিনয়ের মাধ্যমে তার ক্যারিয়ার শুরু করেন এবং পরে হলিউডের চলচ্চিত্রে অভিনয়ের মাধ্যমে পরিচিতি লাভ করেন। মেলবোর্নের বাসিন্দা মিচেল, উচ্চ বিদ্যালয়ে পড়ার সময় থেকেই অভিনয় শুরু করেন এবং ১৯৯৪ সালে জনপ্রিয় অস্ট্রেলিয়ান ধারাবাহিক, নেইবারস (১৯৮৫) -এ তার পেশাদার অভিষেক হয়। দুই বছর পর, তিনি রোমান্টিক কমেডি " লাভ অ্যান্ড আদার ক্যাটাস্ট্রোফেস" (১৯৯৬) -এ অভিনয়ের মাধ্যমে চলচ্চিত্রে আত্মপ্রকাশ করেন , যেখানে তিনি একজন কলেজ ছাত্রী হিসেবে অভিনয় করেছিলেন এবং তার ব্রেকআপের অভিজ্ঞতা ছিল অস্থির। ছবিটি অস্ট্রেলিয়ায় বেশ জনপ্রিয় প্রমাণিত হয়েছিল, কিন্তু " হাই আর্ট" (১৯৯৮) -এ অভিনয়ের পর মিচেল ব্যাপক দর্শকদের কাছে পরিচিতি লাভ করেন। "হাই আর্ট"-এর সমালোচনামূলক সাফল্য তাকে আরও আন্তর্জাতিক কাজ করতে সক্ষম করে এবং তার ক্রমবর্ধমান জনপ্রিয়তা তার পরবর্তীকালে বেশ কয়েকটি প্রকল্পে অভিনয়ের মাধ্যমে প্রতিফলিত হয়। এর মধ্যে ছিল পিচ ব্ল্যাক (২০০০), একটি বিজ্ঞান-কল্পকাহিনী ভৌতিক চলচ্চিত্র যেখানে মিচেল একজন পাইলটের ভূমিকায় অভিনয় করেছিলেন যার জাহাজ একটি প্রতিকূল গ্রহে বিধ্বস্ত হয়, এবং এভরিথিং পুট টুগেদার (২০০০), একটি নাটক যেখানে তিনি একজন শহরতলির মহিলার চরিত্রে অভিনয় করেছিলেন যা তার সন্তানের মৃত্যুর পরে তার সহকর্মীরা এড়িয়ে যান। তার ক্যারিয়ার বিভিন্ন ধরণের চলচ্চিত্রের মাধ্যমে অব্যাহত ছিল, যার মধ্যে রয়েছে নোবডি'স বেবি (২০০১) , ম্যান অন ফায়ার (২০০৪) , ফাইন্ডিং নেভারল্যান্ড (২০০৪) , এবং উডি অ্যালেনের মেলিন্ডা অ্যান্ড মেলিন্ডা (২০০৪) । শেষ তিনটি ছবিই ২০০৪ সালে মুক্তি পায় এবং যদিও ধারাবাহিকভাবে কাজ করে যায়, তবুও সে বছর তিনি যে জনপ্রিয়তা অর্জন করেছিলেন তা তিনি কখনই কাজে লাগাতে পারেননি। তার অন্যান্য কৃতিত্বের মধ্যে রয়েছে সাইলেন্ট হিল (২০০৬), হেনরি পুল ইজ হিয়ার (২০০৮) , সারোগেটস (২০০৯) এবং দ্য ক্রেজিজ (২০১০)।  পুরস্কার এবং মনোনয়ন ২০০১	ফ্যাঙ্গোরিয়া চেইনসো পুরস্কার	সেরা অভিনেত্রী	পিচ ব্ল্যাক	মনোনীত ২০০৪	ফ্যাঙ্গোরিয়া চেইনসো পুরস্কার	সেরা অভিনেত্রী	দর্শনার্থীরা	মনোনীত অস্ট্রেলিয়ার চলচ্চিত্র সমালোচক বৃত্ত	সেরা অভিনেত্রী	মনোনীত।  ২০০৫	স্ক্রিন অ্যাক্টরস গিল্ড পুরস্কার	একটি মোশন পিকচারে একজন অভিনেতার অসাধারণ অভিনয়	নেভারল্যান্ড খোঁজা	মনোনীত।  ২০০৬	ফ্যাঙ্গোরিয়া চেইনসো পুরস্কার	সেরা নায়িকা	সাইলেন্ট হিল	মনোনীত। অস্ট্রেলিয়ান ফিল্ম ইনস্টিটিউট	সেরা অভিনেত্রী	মনোনীত।  ২০১০	অ্যান্টিপোডিয়ান চলচ্চিত্র উৎসব	সেরা অভিনেত্রী	অপেক্ষার শহর	জিতেছেন।  ২০১১	অস্ট্রেলিয়ার চলচ্চিত্র সমালোচক বৃত্ত	সেরা অভিনেত্রী	মনোনীত। ইনসাইড ফিল্ম অ্যাওয়ার্ডস	সেরা অভিনেত্রী	মনোনীত।  ২০১৭	অস্ট্রেলিয়ার চলচ্চিত্র সমালোচক বৃত্ত	সেরা অভিনেত্রী	গ্রেসের খোঁজে	জিতেছেন।  ২০১৯	ইভোলিউশন ম্যালোর্কা আন্তর্জাতিক চলচ্চিত্র উৎসব	সেরা অভিনেত্রী	সেলেস্তে	মনোনীত ইসচিয়া চলচ্চিত্র উৎসব	সেরা অভিনেত্রী	জিতেছেন।  তথ্যসূত্র  বিষয়শ্রেণী: অভিনেত্রী বিষয়শ্রেণী:১৯৭৩-এ জন্ম
ভাংনামারী ইউনিয়ন বাংলাদেশের ময়মনসিংহ জেলার গৌরীপুর উপজেলার অন্তর্গত একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা সংক্রান্ত    আয়তন – ১৭.৬১ (বর্গ কিঃ মিঃ)  লোকসংখ্যা – ৩১,১৩২ জন (প্রায়)  গ্রামের সংখ্যা – ১৭ টি  মৌজার সংখ্যা – ৫ টি  হাট/বাজার সংখ্যা -৪ টি  যোগাযোগ মাধ্যম – মটর সাইকেল/সিএনজি/রিক্সা (কাঁচা এবং পাকা সড়কপথ বিদ্যমান)    গ্রাম সমূহের নাম –              ১) বারুয়ামারী।            ২) লক্ষীপুর ।           ৩) দূর্বাচরা ।          ৪) খানপাড়া ।         ৫) অনন্তগঞ্জ ।                       ৬) টেংগুরিয়াকান্দা ।     ৭) খুলিয়ারচর ।        ৮) গজারিয়াপাড়া ।    ৯) সুতিরপাড় ।     ১০) খেলার আলগী ।           ১১) ভাটিপাড়া ।          ১২) কাশিয়াচর ।       ১৩) নাপ্তের আলগী ।   ১৪) নাওভাঙ্গা ।    ১৫) ভোলার আলগী ।           ১৬) খোদাবক্সপুর ।      ১৭) চর-ভাবখালী   ইউনিয়ন পরিষদ জনবল –               * নির্বাচিত পরিষদ সদস্য – ১৩ জন             * ইউনিয়ন পরিষদ সচিব – ১ জন             * ইউনিয়ন গ্রাম পুলিশ – ১০ জন কমিনিটি ক্লিনিকঃ- ৩টি   শিক্ষার হার ও শিক্ষা প্রতিষ্ঠান  শিক্ষার হার: ৩৩.৪২% (২০০৮)  শিক্ষা প্রতিষ্ঠান  মোট সরকারি প্রাথমিক বিদ্যালয় : ১৫ টি  মোট উচ্চ বিদ্যালয় : ০১ টি  মোট মন্দির : ০১ টি   মোট মাদ্রাসা : ২০ টি  মোট মসজিদ : ৭০ টি  মোট মাজার : ১৩ টি   উল্লেখযোগ্য ব্যক্তিত্ব  ১- মোঃ নাজমুল হাসান     তথ্য ও প্রযুক্তি সম্পাদক, বাংলাদেশ ছাত্র অধিকার পরিষদ,কেন্দ্রীয় কমিটি  ২- চৌধুরী আব্দুল মালেক     সংগঠক (ময়মনসিংহ জেলা)    বৈষম্য বিরোধী ছাত্র আন্দোলন   জনপ্রতিনিধি  বর্তমান চেয়ারম্যান- +প্রাক্তন চেয়ারম্যানগণের তালিকাক্রমিকনামমেয়াদ০১হাজী মো: ফজলুল হক সরকার০২ রাজ্জাক হোসেন০৩ নুরুল ইসলাম০৪মফিজুন নূর খোকানেজামুল হকবর্তমান০৬০৭   আরও দেখুন    ময়মনসিংহ বিভাগ  ময়মনসিংহ জেলা   তথ্যসূত্র   বিষয়শ্রেণী:গৌরীপুর উপজেলার ইউনিয়ন
নিল জেমস আলেক্সান্ডার স্লোয়ান একজন ব্রিটিশ-মার্কিন গণিতবিদ। তিনি কর্নেল ইউনিভার্সিটি থেকে ১৯৬৭ সালে পিএইচডি ডিগ্রি অর্জন করেন। তিনি ১৯৬৮ সালে বেল ল্যাবস এ যোগদান করেন এবং ২০১২ সালে অবসর গ্রহণ করেন। তিনি ১৯৯৮ সালে ক্লদ ই শ্যানন অ্যাওয়ার্ড এবং ২০০৫ সালে আইইইই রিচার্ড ডব্লিউ হ্যামিং মেডেল লাভ করেন।  তথ্যসূত্র  বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য বিষয়শ্রেণী:১৯৩৯-এ জন্ম বিষয়শ্রেণী:২০শ শতাব্দীর মার্কিন গণিতবিদ বিষয়শ্রেণী:২১শ শতাব্দীর মার্কিন গণিতবিদ বিষয়শ্রেণী:আমেরিকান ম্যাথমেটিকাল সোসাইটির সভ্য বিষয়শ্রেণী:জীবিত ব্যক্তি বিষয়শ্রেণী:মেলবোর্ন বিশ্ববিদ্যালয়ের প্রাক্তন শিক্ষার্থী
অক্টোপাস গাছ, বা কুইন্সল্যান্ড ছাতা গাছ (বৈজ্ঞানিক নাম: Schefflera actinophylla) হচ্ছে Araliaceae পরিবারের এক প্রজাতির বৃক্ষ। এই গাছ অস্ট্রেলিয়ার বর্ষাবনে প্রচুর দেখা যায়। ল্যান্ডস্কেপিং এর জন্যে একে ব্যবহার করা হয়। এর পুষ্পবিন্যাস দুই মিটার পর্যন্ত বিস্তৃত হতে পারে। ফ্লোরিডাতে এবং হাওয়াই দ্বীপে এটাকে আগাছা হিশেবে গণ্য করা হয়। যদিও ফ্লোরিডার হলিডে ইন-এ এটা বেশ শোভা পাচ্ছে। এর ফল পাখিরা খায় কিন্তু নিচে পড়ে থাকা ফল খেলে কুকুর অসুস্থ হয়ে পড়ে। এটা রাস্তার পাশে লাগানো বন্ধ হয়েছে কারণ বিল্ডিং আর ফুটপাত নষ্ট হয় শিকড়ের কারণে।   চিত্রশালা    তথ্যসূত্র    পাদটিকা   Beasley, John. (2006). Plants of Tropical North Queensland: The Compact Guide. Footloose Publications, Kuranda, Australia. .  Beasley, John. (2009). Plants of Cape York: The Compact Guide. John Beasley, Kuranda, Qld., Australia. .  Martin, Roger. 2005. Tree-kangaroos of Australia and New Guinea. CSIRO Publishing, Collingwood, Vic., Australia. .   বহিঃসংযোগ     Contains many images of Umbrella Tree   Information about Schefflera actinophylla as an invasive weed in Hawaii   Detailed description  বিষয়শ্রেণী:অস্ট্রেলিয়ার উদ্ভিদ বিষয়শ্রেণী:কুইন্সল্যান্ডের উদ্ভিদ বিষয়শ্রেণী:আলংকারিক উদ্ভিদ বিষয়শ্রেণী:ইন্দোনেশিয়ার উদ্ভিদ বিষয়শ্রেণী:পাপুয়া নিউ গিনির উদ্ভিদ বিষয়শ্রেণী:১৮৯৪-এ বর্ণিত উদ্ভিদ বিষয়শ্রেণী:নিউ গিনির উদ্ভিদ
জয়না নোয়েল লেডফোর্ড একজন ফিলিপিনো-মার্কিন ট্রান্সজেন্ডার ব্যালে নৃত্যশিল্পী। তিনি মেরিল্যান্ডের ইস্টার্ন শোর ব্যালে মঞ্চে অভিনয় করেন এবং ওয়াশিংটন, ডি.সি.র কিরভ একাডেমি অব ব্যালের প্রাক্তন ছাত্রী। একজন ট্রান্সজেন্ডার নারী হিসেবে আত্মপ্রকাশের পর লেডফোর্ড কিরভ একাডেমিতে তার বৃত্তি হারান এবং স্কুল থেকে নাম প্রত্যাহার করেন, কারণ তারা তাকে একজন নারী নৃত্যশিল্পী হিসেবে পড়াশোনা চালিয়ে যাওয়ার অনুমতি দেয়নি। এরপর তিনি ডেলাওয়্যারের ফার্স্ট স্টেট ড্যান্স একাডেমিতে শাস্ত্রীয় ব্যালেতে প্রশিক্ষণ নেন।   প্রারম্ভিক জীবন  লেডফোর্ডের জন্ম ফিলিপাইনের লেইতেইয়ে। সতেরো মাস বয়সে ইন্ডিয়ানার লেডফোর্ড পরিবার তাকে দত্তক নেয়। পরে পরিবারটি ২০০৮ সালে মেরিল্যান্ডের স্যালিসবারি এবং তারপর ২০১৫ সালে ডেলাওয়্যারের ফ্রেডেরিকা চলে আসে।   ব্যালে  লেডফোর্ড পাঁচ বছর বয়সে ব্যালে প্রশিক্ষণ শুরু করেন। তিনি ওয়াশিংটন, ডি.সি.র কিরভ একাডেমি অব ব্যালে, ফিলাডেলফিয়ার দ্য রক স্কুল ফর ড্যান্স এডুকেশন এবং পিট্‌সবার্গের পিট্‌সবার্গ ব্যালে মঞ্চে পূর্ণ বৃত্তির ভিত্তিতে গ্রীষ্মকালীন নিবিড় অনুশীলনে অংশগ্রহণ করেন। ২০০৮ সালে তিনি মেরিল্যান্ডের স্যালিসবারি ড্যান্স একাডেমিতে প্রশিক্ষণ শুরু করেন এবং দ্য নাটক্র্যাকার, কপেলিয়া এবং দ্য সেভেন ডোয়ার্ফসে ইস্টার্ন শোর ব্যালে মঞ্চে পরিবেশনা করেন। এই সময়ে তিনি ওয়াল্ট ডিজনি ওয়ার্ল্ড রিসোর্টেও অভিনয় করেন। ওয়াশিংটন, ডি.সি.র কিরভ একাডেমি অব ব্যালেতে একজন পুরুষ নৃত্যশিল্পী হিসেবে যোগদানের কারণে তাকে পূর্ণ বৃত্তি প্রদান করা হয়। কিরভের ছাত্রী থাকাকালীন লেডফোর্ড একজন ট্রান্সজেন্ডার নারী হিসেবে আত্মপ্রকাশ করেন এবং লিঙ্গ রূপান্তর প্রক্রিয়া শুরু করেন। তার সামাজিক ও চিকিৎসাগত পরিবর্তনের ফলে তিনি নৃত্য বৃত্তি হারান, তাই তিনি ফার্স্ট স্টেট ড্যান্স একাডেমিতে মিশেল জিক্সের অধীনে একজন নারী নৃত্যশিল্পী হিসেবে এন পয়েন্টে প্রশিক্ষণ নেওয়ার জন্য স্কুল থেকে এক বছরের ছুটি নেন। পয়েন্ট প্রশিক্ষণের এক মাস পর লেডফোর্ড ফার্স্ট স্টেটের প্রযোজনায় "দ্য নাটক্র্যাকার" -এ স্নো কুইন চরিত্রে অভিনয় করেন।   ব্যক্তিগত জীবন  উচ্চ বিদ্যালয় শেষ করার পর তিনি মন্টক্লেয়ার স্টেট বিশ্ববিদ্যালয়ে নৃত্য ও ব্যায়াম বিজ্ঞান নিয়ে পড়াশোনা করেন। তিনি মন্টক্লেয়ারে ফিলিপিনো এবং এলজিবিটিকিউ+ শিক্ষার্থী গোষ্ঠীতে যোগ দেন।   উত্তরাধিকার  লেডফোর্ডের নামে মিশিগানের গ্র্যান্ড র‍্যাপিডসে অবস্থিত মিডওয়েস্ট মুভমেন্ট কালেক্টিভের একটি নৃত্য স্টুডিওর নামকরণ করা হয়।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:এশীয় বংশোদ্ভূত এলজিবিটিকিউ মার্কিন ব্যক্তি বিষয়শ্রেণী:মার্কিন ব্যালেরিনা
কাঁথি উত্তর (বিধানসভা কেন্দ্র) ভারতের পশ্চিমবঙ্গ রাজ্যের  পূর্ব মেদিনীপুর জেলার একটি বিধানসভা কেন্দ্র।   এলাকা  ভারতের সীমানা পুনর্নির্ধারণ কমিশনের নির্দেশিকা অনুসারে, ২১৩ নং কাঁথি উত্তর বিধানসভা কেন্দ্রটি দেশপ্রান সমষ্টি উন্নয়ন ব্লক এবং ব্রজচৌলি, দেবেন্দ্র, কানাইদিঘি, কুমিরদা, লাউদা ও মরিশদা গ্রাম পঞ্চায়েত গুলি কাঁথি-৩ সমষ্টি উন্নয়ন ব্লক এবং বাথুয়ারি গ্রাম পঞ্চায়েত এগরা-২ সমষ্টি উন্নয়ন ব্লক এর অন্তর্গত।   কাঁথি উত্তর বিধানসভা কেন্দ্রটি ৩১ নং কাঁথি লোকসভা কেন্দ্রের অন্তর্গত।   বিধানসভার বিধায়ক   নির্বাচনেরবছরকেন্দ্রবিধায়করাজনৈতিক দল ১৯৫১কাঁথি নর্থসুধীর চন্দ্র দাসকৃষাণ মজদুর প্রজা পার্টি ১৯৫৭নটেন্দ্র নাথ দাসপ্রজা সোশ্যালিস্ট পার্টি১৯৬২বিজয় কৃষ্ণ মাইতিভারতীয় জাতীয় কংগ্রেস ১৯৬৭এম.এল.দাসভারতীয় জাতীয় কংগ্রেস ১৯৬৯সুবোধ গোপাল গুছাইতপ্রজা সোশ্যালিস্ট পার্টি১৯৭১অনিল কুমার মান্নাপ্রজা সোশ্যালিস্ট পার্টি ১৯৭২কামাক্ষা নন্দন দাস মহাপাত্রভারতের কমিউনিস্ট পার্টি১৯৭৭রাসবিহারী পালজনতা পার্টি ১৯৮২মুকুল বিকাশ মাইতিভারতীয় জাতীয় কংগ্রেস১৯৮৭রাম শঙ্কর করভারতের কমিউনিস্ট পার্টি (মার্ক্সবাদী)১৯৯১মুকুল বিকাশ মাইতিভারতীয় জাতীয় কংগ্রেস ১৯৯৬চক্রধর মাইকাপভারতের কমিউনিস্ট পার্টি (মার্ক্সবাদী)২০০১জ্যোতির্ময় করসর্বভারতীয় তৃণমূল কংগ্রেস ২০০৬চক্রধর মাইকাপভারতের কমিউনিস্ট পার্টি (মার্ক্সবাদী) ২০১১কাঁথি উত্তরবনশ্রী মাইতিসর্বভারতীয় তৃণমূল কংগ্রেস   নির্বাচনী ফলাফল   ২০১১    ১৯৭৭-২০০৬  ২০০৬ সালের বিধানসভা নির্বাচনে, সিপিআই (এম) এর চক্রধর মাইকাপ কাঁথি উত্তর বিধানসভা কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের জ্যোতির্ময় করকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের জ্যোতির্ময় কর ২০০১ সালে সিপিআই (এম) এর চক্রধর মাইকাপকে পরাজিত করেন। সিপিআই (এম) এর চক্রধর মাইকাপ ১৯৯৬ সালে কংগ্রেসের মুকুল বিকাশ মাইতিকে পরাজিত করেন। কংগ্রেসের মুকুল বিকাশ মাইতি ১৯৯১ সালে জনতা দল এর অনিল কুমার মান্নাকে পরাজিত করেন। রাম শঙ্কর কর সিপিআই (এম) এর ১৯৮৭ সালে কংগ্রেসের দ্বিজেন্দ্র মাইতিকে পরাজিত করেন। ১৯৮২ সালে কংগ্রেসের মুকুল বিকাশ মাইতি সিপিআই (এম) এর অনুরুপ পাণ্ডাকে পরাজিত করেন। ১৯৭৭ সালে জনতা পার্টির রাসবিহারী পাল কংগ্রেসের সৈলাজ দাসকে পরাজিত করেন।   ১৯৫১-১৯৭২  ১৯৭২ সালে সিপিআই-এর কামাক্ষা নন্দন দাস মহাপাত্র জয়ী হন। ১৯৭১ সালে পিএসপি এর অনিল কুমার মান্না জয়ী হন। ১৯৬৯ সালে পিএসপি এর সুবোধ গোপাল গুছাইত জয়ী হন। ১৯৬৭ সালে কংগ্রেসের এল.দাস জয়ী হন। ১৯৬২ সালে কংগ্রেসের বিজয় কৃষ্ণ মাইতি জয়ী হন। ১৯৫৭ সালে পিএসপি এর নটেন্দ্র নাথ দাস জয়ী হন। স্বাধীন ভারতের প্রথম নির্বাচনে ১৯৫১ সালে, কেএমপিপি এর সুধীরচন্দ্র দাস কাঁথি উত্তর কেন্দ্র থেকে জয়ী হন।   তথ্যসূত্র   বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:পূর্ব মেদিনীপুর জেলার রাজনীতি